Source: http://lex.justice.md/md/376157/
Timestamp: 2019-04-21 00:52:21+00:00
Document Index: 34267785

Matched Legal Cases: ['Articolul 22', 'articolul 63', 'Articolul 63', 'Articolul 64', 'articolul 641', 'Articolul 641']

LPC70/2018
ID intern unic: 376157
LEGE Nr. 70
din 07.06.2018
pentru modificarea și completarea Codului de executare
al Republicii Moldova nr. 443/2004
Publicat : 29.06.2018 în Monitorul Oficial Nr. 235-244 art Nr : 366
Articol unic. – Codul de executare al Republicii Moldova nr. 443/2004 (republicat în Monitorul Oficial al Republicii Moldova, 2010, nr. 214–220, art. 704), cu modificările și completările ulterioare, se modifică și se completează după cum urmează:
1. Articolul 22 alineatul (1):
la litera l), textul „să sechestreze,” se exclude;
la litera r), textul „să aplice sechestru pe conturile debitorului și să interzică băncilor virarea oricăror sume de pe aceste conturi, solicitînd” se substituie cu cuvintele „să solicite”, iar cuvintele „aplicării sechestrului” se substituie cu cuvintele „recepționării solicitării”;
litera v) va avea următorul cuprins:
„v) să solicite persoanelor fizice și juridice întreprinderea acțiunilor sau inacțiunilor ce rezultă din lege sau dintr-un raport juridic, în vederea executării eficiente a unui document executoriu;”.
2. La articolul 63:
denumirea articolului va avea următorul cuprins:
„Articolul 63. Măsurile de asigurare a executării documentului
executoriu aplicate de către executorul judecătoresc”;
„În scopul asigurării executării eficiente a documentului executoriu, odată cu intentarea procedurii de executare și pe tot parcursul acesteia, executorul judecătoresc este în drept să aplice măsuri de asigurare a executării documentului executoriu în măsura în care acestea au o legătură cauzală directă cu dispozitivul documentului executoriu sau rezultă direct din acesta, după cum urmează:”;
„d) să interzică persoanelor fizice și juridice, indiferent de tipul de proprietate și de forma juridică de organizare, efectuarea anumitor acte în privința debitorului sau a bunurilor lui, inclusiv a bunurilor care vor fi dobîndite în viitor, care ar putea duce la împiedicarea executării documentului executoriu.”
3. Articolul 64:
la alineatul (1), după textul „ , la demersul executorului judecătoresc,” se introduce textul „doar atunci cînd prezența debitorului este necesară pentru executarea eficientă a documentului executoriu și”;
„(11) Încheierea instanței de judecată prin care se dispune aplicarea interdicției de a părăsi țara se trimite spre executare Poliției de Frontieră din subordinea Ministerului Afacerilor Interne.”
4. Codul se completează cu articolul 641 cu următorul cuprins:
„Articolul 641. Condițiile aplicării și menținerii măsurilor
Măsurile de asigurare în procedura de executare se aplică și se mențin doar dacă aplicarea sau menținerea lor este necesară și proporțională.”
Nr. 70. Chişinău, 7 iunie 2018.